આખરે એ ઐતિહાસિક દિવસ 21મી ઓગસ્ટ, 2017 મારા જીવનમાં અમાસ, સૂર્યગ્રહણ, હરિકેન વાવાઝોડું હોવા છતાં નવો પ્રકાશ, નવી સિદ્ધિ, નવા મોરપંખ મુગટ સાથે ઊગ્યો અને અનેક પ્રતિકૂળ સંજોગોમાં પણ મિસ જેકી કોબેલના વિચારને મનમાં સ્મરણ કરતાં કરતાં ભવ્ય સફળતા મેળવી. ફ્રાન્સના કિનારે પહોંચી અને જાહેર કરાયું કે તમે ‘સફળ રહ્યાં છો’ ત્યારે એવરેસ્ટ સર કર્યા જેટલી ખુશી થઈ હતી. પાઇલોટિંગ બોટમાં તેની પ્રેરણામૂર્તિ જન્મદાત્રી મમ્મી તો ખુશીથી રડી પડી હતી. તેના એક એક અશ્રુ દરિયા જેટલાં મહાન લાગ્યાં. આમ અભ્યાસ કરતાં કરતાં જ એક હિંમત વિશ્વાસ અને સખત મહેનતથી ઐતિહાસિક સિદ્ધિ માત્ર 21 વર્ષની વયે વંદિતાએ મેળવી.